อำพล ลำพูน

อำพล ลำพูน ชื่อเล่น หนุ่ย หรือ "ร็อคเกอร์มือขวา" เป็นนักร้องนำวง ไมโคร และนักแสดงชาวไทย มีผลงานสร้างชื่อมากมาย เช่น วัยระเริง น้ำพุ และยังมีวงดนตรีที่ได้รับความประสบความสำเร็จด้วยในนามไมโคร แต่อัลบั้มที่ดีที่สุดของอำพลนั้น คือชุดที่แตกออกมาจากไมโครและตั้งวงใหม่ นั่นคือชุดวัตถุไวไฟ จากการได้สุดยอดมือกีตาร์สุดเทพอันดับ 7 ประเทศไทยอย่าง ศิริพงษ์ หรเวชกุล (แย้ เดอะ คิดส์) มาร่วมงาน พร้อมสุดยอดมือกลองอย่าง หรั่ง เดอะ คิดส์
ประวัติ.
อำพล ลำพูน ชื่อเล่น หนุ่ย เป็นคนตำบลพังราด อำเภอแกลง จังหวัดระยอง เกิดเมื่อวันเสาร์ที่ 20 กรกฎาคม พ.ศ. 2506 ปีเถาะ กรุ๊ปเลือดบี เป็นบุตรชายคนเล็ก มีพี่สาวสองคน ด้านชีวิตครอบครัว สมรสกับมาช่า วัฒนพานิช และต่อมาหย่ากันเมื่อปลายปี พ.ศ. 2540 มีบุตรชาย 1 คน ชื่อ กาย ชัยธรรศ วัฒนพานิช
การศึกษา.
อำพลมีความสนใจด้านดนตรีตั้งแต่เด็ก เคยตั้งวงดนตรีโฟล์กซองกับเพื่อน ชื่อวงเดอะแครปส์ (ที่แปลว่าปู) ตั้งแต่เรียนอยู่ชั้นปวช.ปีที่ 1 หลังจากเรียนจบที่โรงเรียนอาชีวศิลปศึกษา เขาและเพื่อนจึงร่วมกันตั้งวงดนตรีชื่อ “วงไมโคร” 
เข้าสู่วงการบันเทิง.
อำพล ลำพูนเข้าวงการโดยเป็นนักแสดงในสังกัดของ ไฟว์สตาร์ โปรดักชั่น โดยการชักชวนของผู้กำกับชื่อดัง เปี๊ยก โปสเตอร์ ภาพยนตร์เรื่อง วัยระเริง เมื่อปี พ.ศ. 2527 คู่กับวรรษมน วัฒโรดม ต่อมาในปีเดียวกันอำพล ลำพูน ก็ได้รับบทน้ำพุ ในภาพยนตร์เรื่อง น้ำพุ คู่กับนางเอกคนเดิม และได้แสดงร่วมกับเรวัต พุทธินันทน์และภัทราวดี มีชูธน กำกับโดย ยุทธนา มุกดาสนิทและภาพยนตร์เรื่องนี้อำพลได้รางวัลตุ๊กตาทอง สาขาดารานำชายยอดเยี่ยม และรางวัลสุพรรณหงส์จากการประกวดภาพยนตร์เอเชีย-แปซิฟิคจาก ภาพยนตร์เรื่องน้ำพุ ในปี 2527 
ภาพยนตร์เรื่องที่สาม ข้างหลังภาพ จากบทประพันธ์ของศรีบูรพา กำกับโดยเปี๊ยก โปสเตอร์ นางเอกคือ นาถยา แดงบุหงานอกจากนี้อำพล ลำพูนยังแสดงภาพยนตร์เรื่อง ต้องปล้น , พันธุ์หมาบ้า , ยังไม่สิ้นกลิ่นน้ำนม , คู่วุ่นวัยหวาน , สองพี่น้อง , หัวใจเดียวกัน , แรงเงา , ไฟเสน่หา , ดีแตก , รู้แล้วหน่าว่ารัก ฯลฯ โดยส่วนใหญ่จะเล่นคู่กับพระเอกรุ่นเดียวกัน คือ พงษ์พัฒน์ วชิรบรรจง นอกจากนี้ยังเล่นกับจินตหรา สุขพัฒน์หลายเรื่องด้วย
จุดยืนทางการเมือง.
อำพลประกาศสนับสนุนการประท้วงในประเทศไทย พ.ศ. 2563–2564 โดยเขาได้เรียกร้องให้ผู้ชมในร้านอาหารที่เขาไปแสดงนั้นชูสามนิ้วเพื่อแสดงจุดยืนร่วมกับเขา ทั้งยังได้ไปร่วมชุมนุมกับประชาชนด้วย 
ผลงานเพลง.
ออกอัลบั้มแรกชื่อชุด “ ร็อก เล็ก เล็ก” ออกมาในปี 2529 ซึ่งทำให้วงการเพลงไทยตื่นตัวกับดนตรี แนวร็อกมากขึ้น และสร้างชื่อเสียงให้ วงไมโครอย่างมาก มี เพลงฮิตจากงานชุดนี้ หลายเพลง เช่น รักปอนปอน , อยากจะ บอกใครสักคน และเพลง สมน้ำหน้า...ซ่านัก 
และออกมาอีกหลายอัลบั้ม ดังนี้
ร็อก เล็ก เล็ก (พ.ศ. 2529).
อำพล ลำพูน ร้องเอาไว้ 7 เพลง จากจำนวนทั้งสิ้น 10 เพลง
หมื่นฟาเรนไฮต์ (พ.ศ. 2531).
อำพล ลำพูน ร้องเอาไว้ 9 เพลง จากจำนวนทั้งสิ้น 10 เพลง
เต็มถัง (พ.ศ. 2532).
อำพล ลำพูนร้องเอาไว้ทั้งอัลบั้ม จำนวนทั้งสิ้น 10 เพลง
หลังจากนั้นอำพล ลำพูนออกแยกตัวจากวงไมโคร ในปี 2534 หนุ่ยมีอัลบั้มเดี่ยวและตั้งวงใหม่ของเขาและเพื่อนใหม่ คือ วงอำพล ออกมาในชื่อ “วัตถุไวไฟ” แต่วงไมโครยังออกอัลบั้มต่อ ส่วนอำพล ลำพูนได้ทำอัลบั้มเดี่ยวหรือตั้งวงใหม่กับสังกัดเดิม 
ต่อมาในปี 2546 วงไมโครซึ่งมีอำพล ลำพูนเป็นนักร้องนำ และสมาชิกเดิมครบ ได้กลับมาแสดงคอนเสิร์ตร่วมกัน ใช้ชื่อคอนเสิร์ตว่า "Put the right hand in the right concert" คอนเสิร์ตมีทั้งหมด 3 รอบ ระหว่างวันที่ 12-14 ธันวาคม 2546 ณ อิมแพค อารีน่า เมืองทองธานี บัตรคอนเสิร์ตทั้ง 3 รอบนี้ จำหน่ายหมดก่อนกำหนด 4 เดือน มีผู้เข้าชมสามหมื่นกว่าคน
อัลบั้มเดี่ยวหรือวงอำพล.
สมาชิก.
รุ่นที่1
รุ่นที่2
รุ่นที่3
วัตถุไวไฟ (29 มกราคม พ.ศ. 2535).
Producer : กฤษณ์ โชคทิพย์พัฒนา , Executive Producer : เรวัต พุทธินันทน์ , Producer Co-Ordinator : นิติพงษ์ ห่อนาค 
บันทึกเสียง : CenterstageStudio / ButterflyStudio
ผสมเสียง : โยธิน ชีรานนท์ / ButterflyStudio
นักดนตรี : วีระ โชติวิเชียร , เพชร มาร์ , นพพร อิ่มทรัพย์ , ศิริพงษ์ หรเวชกุล (แย้ เดอะ คิดส์) , กฤษณ์ โชคทิพย์พัฒนา , สมชัย ขำเลิศกุล
ร้องสนับสนุน : ศิริพงษ์ หรเวชกุล (แย้ เดอะ คิดส์) , อนุช เตมีย์ (บอมบ์ เดอะ ร็อคฟาเธอร์) , พิศาล พานิชผล
อำนวยการผลิต : ประชา พงศ์สุพัฒน์
ม้าเหล็ก (23 ธันวาคม พ.ศ. 2536).
Producer : กฤษณ์ โชคทิพย์พัฒนา , Executive Producer : เรวัต พุทธินันทน์ , Production Co-Ordinator : นิติพงษ์ ห่อนาค
Co-Producer : ประชา พงษ์สุพัฒน์ , บันทึกเสียง : ButterflyStudio ก.ย. - พ.ย. 2536 
ควบคุมเสียง : พงษ์ศักดิ์ เกาหอม / วราวุธ เปี่ยมมงคล
ผสมเสียง : โยธิน ชิรานนท์ / ต่อพงษ์ สายศิลป์
นักดนตรีและนักร้องรับเชิญ : กบ (ไมโคร) / เพชร มาร์ / อ้วน (ไมโคร) / บอย (ไมโคร) / วีระ โชติวิเชียร
อภิไชย เย็นพูนสุข / ลัดสปัญ สมสุวรรณ / พงษ์ศักดิ์ ภูววีรานนท์ / กฤษณ์ โชคทิพย์พัฒนา 
อำพลเมืองดี (3 พฤศจิกายน พ.ศ. 2538).
Producer : ชาตรี คงสุวรรณ Executive Producer : เรวัต พุทธินันทน์ Production Co-Ordinator : นิติพงษ์ ห่อนาค Co-Producer : สมควร มีศิลปสุข , บันทึกเสียง : ห้องอัดเสียงศรีสยาม นักดนตรี : Drums : ผู้ไม่ประสงค์จะออกนาม , Electric Guitar : ไกรภพ จันทร์ดี , พิเชษฐ์ เครือวัลย์ , โอม Electric Bass : กอล์ฟ Y-Not-7 , พี่เหม , Organ : โอม , ปุ้ม Chorus : ปอนด์ , ปุ้ม , โอม , กอล์ฟ ผสมเสียง : โสฬส พงษ์พรหม , ปณต สมานไพสิฐ